ชิดจันทร์ ห่ง

ชิดจันทร์ ห่ง (สกุลเดิม รุจิพรรณ; เกิด 2 มกราคม พ.ศ. 2531) ชื่อเล่น พลอย เป็นนักแสดงหญิงชาวไทย เข้าสู่วงการบันเทิงด้วยการประกวดเวทีดัชชี่บอยแอนด์เกิร์ล ปี 2004พลอย-ชิดจันทร์ รุจิพรรณ และเป็นหนึ่งในกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3 และแสดงภาพยนตร์เรื่องแรกคือเรื่อง รับน้องสยองขวัญ (พ.ศ. 2548) ปัจจุบันเป็นนักแสดงอิสระ

 ประวัติ 
 ชีวิตตอนต้นและการศึกษา 
ชิดจันทร์เกิดในครอบครัวมุสลิม มารดาชื่อสมพร รุจิพรรณ บิดาตั้งชื่อเธอให้สอดคล้องกับสัญลักษณ์ของศาสนาที่ครอบครัวนับถือ ชิดจันทร์เข้ารับศึกษาระดับปฐมวัยที่โรงเรียนบ้านเด็ก ระดับประถมศึกษาจนถึงมัธยมศึกษาตอนต้นที่โรงเรียนเรยีนาเชลีวิทยาลัย ระดับมัธยมศึกษาตอนปลายที่โรงเรียนปรินส์รอยแยลส์วิทยาลัย และสำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ 

 ชีวิตสมรส 
เดือนเมษายน พ.ศ. 2553 มีข่าวระบุว่าชิดจันทร์สมรสกับสามีชื่อ เคน ห่ง กระทั่งวันที่ 28 เมษายน พ.ศ. 2553 ชิดจันทร์พร้อมด้วยมารดา และเคน ห่ง สามีชาวฮ่องกงวัย 29 ปี ได้ออกมาแถลงข่าวว่าเธอตั้งครรภ์ได้เจ็ดเดือนจริง โดยระบุว่าเธอและสามีคบหากันมาหลายปี เพราะครอบครัวทำธุรกิจร่วมกัน และสมรสเร็วเพราะย่าของสามีกำลังป่วยหนัก ชิดจันทร์และสามีมีบุตร-ธิดาด้วยกัน 4 คน ได้แก่ ทาชิโน่ (ชื่อเล่น ชิโน่; เกิด 22 พฤษภาคม พ.ศ. 2553), ซื่อหมิ่ง (ชื่อเล่น ชิลลี่; เกิด 6 กุมภาพันธ์ พ.ศ. 2555), ยุงชุน (ชื่อเล่น ชีตาร์; เกิด 19 เมษายน พ.ศ. 2556) และจินเอ๋อร์ (ชื่อเล่น ชิลีน; เกิด 29 มีนาคม พ.ศ. 2558)บุตรของพลอย ชิดจันทร์

ครอบครัวของสามีประกอบธุรกิจโรงงานอุตสาหกรรมลำไยอบแห้งและผลไม้สดส่งออกไปยังต่างประเทศ ได้แก่ ฮ่องกง ประเทศเวียดนาม ประเทศสิงคโปร์ ประเทศมาเลเซีย ประเทศอินโดนีเซีย โดยมีประเทศจีนเป็นตลาดหลัก

เคนสามีของเธอ เข้าพิธีอุปสมบทเป็นพระภิกษุในศาสนาพุทธเพื่อศึกษาพระธรรม เมื่อวันที่ 19 พฤศจิกายน พ.ศ. 2559 ต่อมาทาชิโน่และยุงชุน บุตรชายทั้งสองของเธอบรรพชาเป็นสามเณรเพื่อศึกษาพระธรรมของศาสนาพุทธเมื่อวันที่ 2 กรกฎาคม พ.ศ. 2563 ณ วัดพระธาตุศรีจอมทองวรวิหาร จังหวัดเชียงใหม่

ต้น พ.ศ. 2568 ชิดจันทร์สนับสนุนให้ทาชิโน่และซือหมิ่งเข้าสู่วงการบันเทิงและย้ายไปอาศัยที่กรุงเทพมหานคร ส่วนเธอเองยังคงไปมาระหว่างกรุงเทพมหานครกับเชียงใหม่เพื่อดูแลลูก

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2548  โค่นมังกร วรรณวิภา / ไก่  ช่อง 3 ลิขสิทธิ์หัวใจ เขมนาถ ปรีชาพลกุล / นาถ 2549  หว่ออ้ายหนี่...ขอหยุดใจไว้ที่เธอ มนต์ประภา เทใจรักนักวางแผน แจน 2550  เจ้าหญิงขอทาน ผดาชไม ปี่แก้วนางหงส์ สารภี / นิสา 2551  พริกไทยกับใบข้าว ธีรนาถ ทองเนื้อแท้ น้องหนู ยมโลกโซไซตี้ มัจจุรี 2552  มนต์รักข้าวต้มมัด ฟองดาว แม่ค้าขนมหวาน วรรษา ล่าผีปอบ น้ำผึ้ง 2562  THE HUSBANDS : สามีสีทอง ภัสสร ทอสุข (สร)  อมรินทร์ทีวี 2564  เกมรักเกมพยาบาท พญ.ละลิล จิตเมตตา (ลิล)  พีพีทีวี สั่งใจให้หยุดรักเธอ วิมลรัตน์ สุริยศักดิ์ (คุรุรัตน์)  จีเอ็มเอ็ม 25 บัวแล้งน้ำ มนตรา  ช่อง 3 HD 2565  ซ่านเสน่หา รุตระวี เนตรนวพร (รุต) รากแก้ว ศรีทิพย์ นวรัตน์ (ทิพย์) 2569  แรงเงา   ช่องวัน 31

ภาพยนตร์
2548 รับน้องสยองขวัญ รับบท พลอย
2550 สวยลากไส้ รับบท พยาบาลนุ๊ก
2566 ขุนพันธ์ 3 รับบท ครูนุ่น

มิวสิกวิดีโอ
 เพลง ไว้ใจได้กา ของ ลานนา คัมมินส์ 
 เพลง ผู้หญิงธรรมดา ของ ลานนา คัมมินส์
 เพลง ปวดร้าวเท่าๆ กัน ของ เตชินท์
 เพลง ไม่มีอะไรเหมือนเดิม ของ นิว จิ๋ว
 เพลง คนกระจอก ของ ทรงกรด ฌามา

ผลงานพิธีกร
รายการผู้หญิงถึงผู้หญิงสวย (วัยทีนส์) ทางช่อง 3
รายการ MommeChidjun ช่องยูทูป Momme Chidjun

ผลงานเพลง
อัลบั้ม รวมดาว 2007 โดยร้องในเพลง บทเรียนก่อนวิวาห์ และ มนต์รักดอกคำใต้ 

รางวัลที่ได้รับ
รางวัล Rising Star จากการประกวดหนุ่มสาวดัชชี่ 2004

อ้างอิง

 แหล่งข้อมูลอื่น 
 ชิดจันทร์ รุจิพรรณ 
 ชิดจันทร์ รุจิพรรณ  nangdee.com
 แม่ผัวดี๊ดียังมีในโลก พลอย ชิดจันทร์ ไม่โม้ : siamdara.com 
 instagram ชิดจันทร์ รุจิพรรณ

หมวดหมู่:นักแสดงจากจังหวัดเชียงใหม่
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ 
หมวดหมู่:บุคคลจากโรงเรียนเรยีนาเชลีวิทยาลัย  
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ยูทูบเบอร์ชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ